**TÁJÉKOZTATÓ**

**A temetőbe gépjárművel történő behajtás rendjéről**

Balatonfűzfő Város Önkormányzata Képviselő Testületének 1/2023. (I.30.) rendelete alapján a temetőbe gépjárművel behajtani szándékozók behajtási díjat kötelesek fizetni, kivéve a temető üzemeltetés során az üzemeltető által használt gépjárműveket, valamit a mozgásukban korlátozott személyeket.

Mozgásában korlátozott:

* nem tud járni,
* vagy rokkant igazolvánnyal rendelkezik,
* vagy biztonságosan járni csak orvos által javasolt segédeszközzel képes
* vagy koránál fogva mozgásában korlátozott

A gépjárművel történő behajtás díja: 1.500,- Ft/nap. A díj megfizetése történhet készpénzben vagy banki előre utalással.

A temetőbe gépjárművel történő behajtási szándékot legalább 3 nappal a behajtás előtt minden esetben személyesen előre kell jelezni a Fűzfői Vagyonkezelő Kft. – temető üzemeltető - irodájában (8184 Balatonfűzfő, Szállás u. 8. sz. Tel: 06/88/574-584) .

A temetőbe történő behajtás – gépjárművel - hétköznapokon (hétfőtől - péntekig) 07.00-15.00 óra között lehetséges.

A behajtási díj megfizetése után, az előre megbeszélt időpontban a Fűzfői Vagyonkezelő Kft. dolgozója biztosítja a gépjárművel történő behajtást.

**A mozgásukban korlátozott személyek esetében, nem kell díjat fizetni**!

Fűzfői Vagyonkezelő Kft.

Balatonfűzfő